આંધ્રપ્રદેશને વિશેષ રાજ્યનો દરજ્જો નહિ આપવાના સવાલ પર ચંદ્રબાબુ નાયડૂએ ટીડીપીને એનડીએથી અલગ કર્યું છે. ભાજપ આંધ્રમાં નાયડુના રાજકીય પ્રતિદ્વંદ્વી વાયએસ જગમોહન રેડ્ડી પર હુમલો કરવાથી બચી રહ્યો છે. આથી 2019માં ભાજપના જગન સાથે આવવાની વધુ શક્યતા છે. ‘ધ હંસ ઇન્ડિયા’ના ભૂતપૂર્વ એડિટર કે. નાગેશ્વરનું કહેવું છે કે, આંધ્રપ્રદેશમાં એન્ટી-બીજેપી યુનિટીનો તો સવાલ જ ઊઠતો નથી, કારણ કે ભાજપની હાજરી જ નથી. તેમનું કહેવું છે કે, બંને પાર્ટીઓમાંથી કોઈ પણ 2019ની ચૂંટણી પછી ભાજપ સાથે ગઠબંધન કરી શકે છે, પણ ચૂંટણી પહેલાં નહિ. તેમના જણાવ્યાનુસાર વિશેષ રાજ્યના દરજ્જાના મુદ્દાના કારણે પહેલા ગઠબંધન કરવું એ એક રીતે બોજ બની શકે છે.